Η διαπολιτισμική προσέγγιση μέσω των πολύγλωσσων Kamishibaï παιδιών προσχολικής ηλικίας. Μελέτη των εμπλεκόμενων γλωσσών, των παραγόμενων κειμένων και των εικονογραφήσεων
Creators: name: Μαυρομάτη, Μιχαέλα-Αγγελική Βασιλείου
Publisher: name: Aristotle University of Thessaloniki
Year: 2021
Subjects: Πολύγλωσσο Kamishibai
Πολυγλωσσική εκπαίδευση
Διαπολιτισμική εκπαίδευση
Kamishibai
Multiculturalism
Intercultural education

description: Η Ευρώπη του 21ου αι. καλείται να αντιμετωπίσει τις ολοένα αυξανόμενες ροές μεταναστών και προσφύγων, που προκαλούν νέα κοινωνικά δεδομένα. Η κοινωνικές ανακατατάξεις επηρεάζουν άμεσα και το σύγχρονο σχολείο. Το τελευταίο με τη σειρά του οφείλει να διαχειριστεί έναν ετερογενή μαθητικό πληθυσμό που φέρει κοινωνικές, γλωσσικές και πολιτισμικές ετερότητες και ανισότητες. Η συνύπαρξη στο σχολικό περιβάλλον μαθητών από ποικίλα και διαφορετικά πολιτισμικά περιβάλλοντα επιδρά σε εκπαιδευτικές πολιτικές και στα εκπαιδευτικά προγράμματα που υλοποιούνται. Στόχος των εκπαιδευτικών δομών είναι να προσαρμοστούν στον πολυπολιτισμικότητα των μαθητών τους και να αντιμετωπίσουν αποτελεσματικά τις ανακύπτουσες ανάγκες τους, προκειμένου να εξασφαλίσουν υψηλή ποιότητα και ισότιμη πρόσβαση στην εκπαίδευση. Όροι και έννοιες, όπως της πολυγλωσσίας, της πολυπολιτισμικότητας και της διαπολιτισμικής εκπαίδευσης κυριαρχούν στην νέα σχολική πραγματικότητα και προσανατολίζουν στην κοινωνική ένταξη και απομακρύνουν από την κοινωνική περιθωριοποίηση και τον αποκλεισμό. Η Ευρωπαϊκή Ένωση κατευθύνει προς την επίτευξη αυτών των στόχων και η Ελλάδα ειδικότερα μέσω εκπαιδευτικών μετα-ρυθμίσεων υλοποιεί αντίστοιχα εκπαιδευτικά προγράμματα. Η παρούσα εργασία διερευνά ένα από αυτά τα προγράμματα, τον Διαγωνισμό του δικτύου Kamilla. Στον συγκεκριμένο διαγωνισμό συμμετέχουν μαθητές πρώιμης παιδικής ηλικίας για τη δημιουργία πολύγλωσσων Kamishibai για παιδιά, που καλλιεργούν θετικές αντιλήψεις απέναντι στην πολιτιστική πολυμορφία και την συνύπαρξη των λαών. Παρουσιάζονται ενδεικτικά δύο περιπτώσεις Kamishibai, όπου αποδελτιώνονται και αναλύονται οι εικόνες και τα κείμενα τους. Αναδύθηκαν μέσα από τα λεκτικά και μη λεκτικά μηνύματα των ιστοριών οι σκέψεις και τα συναισθήματα των παιδιών δημιουργών με τη διαφορετική πολιτισμική προέλευση. Διαπιστώθηκε η δυνατότητα των παιδιών να εκφράσουν κοινά μηνύματα σε πολλές γλώσσες, αντίστοιχες της καταγωγής τους και η δυνατότητά τους παράλληλα να κατανοήσουν μέσα από την μη λεκτική επικοινωνία το αλλόγλωσσο λεξιλόγιο. Τέλος, παρατηρήθηκε η συμβολή των Kamishibai στη διαμόρφωση θετικής στάσης απέναντι στην ετερότητα, ώστε να αξιοποιηθούν στην διαπολιτισμική εκπαίδευση προκειμένου τα παιδιά να επεξεργαστούν, να αναλύσουν κριτικά, να αναστοχαστούν και να αναδιαμορφώσουν στερεοτυπικές αντιλήψεις.
description: 21st century Europe is called upon to deal with the growing flows of migrants and refugees, which are causing new social data. The social rearrangements directly affect the modern school. The latter in turn has to manage a heterogeneous student population that bears social, linguistic and cultural diversity and inequalities. The coexistence in the school environment of students from diverse and different cultural backgrounds affects the educational policies and educational programs that are implemented. The aim of the educational structures is to adapt to the multiculturalism of their students and to effectively address their emerging needs, in order to ensure high quality and equity in education. Terms and concepts such as multilingualism, multiculturalism and intercultural education dominate the new school reality and orient towards social inclusion and move away from social marginalization and exclusion. The European Union is moving towards achieving these goals and Greece, in particular through educational post-arrangements, is implementing corresponding training programs. This paper explores one of these programs, the Kamilla Network Competition. In this competition, early childhood students participate in the creation of multilingual Kamishibai for children, who cultivate positive perceptions towards cultural diversity and the coexistence of peoples. Indicatively, two Kamishibai cases are presented, where their images and texts are indexed and analyzed. The thoughts and feelings of children creators with different cultural backgrounds emerged through the verbal and non-verbal messages of the stories. The ability of children to express common messages in many languages, corresponding to their origin and their ability to understand through non-verbal communication the verbal language was found. Finally, the contribution of the Kamishibai to the formation of a positive attitude towards otherness was observed, so that they can be used in intercultural education in order for children to process, analyze critically, reflect and reshape stereotypes.